Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 422/12/8811	Trebišov, 24.10.2012
EEČ : 2-69-410-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní vyživovaciu povinnosť voči svojim XXXXX, XXXXX. XXXXX, ktorá mu vyplýva zo Zákona o rodine, a to v mieste ich bydliska, ako aj inde, od 01.09.2011 doposiaľ a bola mu uložená rozsudkom Okresného súdu v XXXXX zo dňa 07.04.2010, ktorý nadobudol právoplatnosť dňa 06.05.2010, platiť výživné na maloleté deti v sume 30% sumy životného minima na nezaopatrené neplnoleté dieťa mesačne / t. č. po 25,40 € /, počnúc od 01.11.2009 vždy do 15. dňa v mesiaci vopred k rukám matky XXXXX, čím takto na bežnom výživnom dlhuje sumu 1.080,- €, pričom skutku sa dopustil závažnejším spôsobom konania, a to na viacerých osobách.
lebo zanikla trestnosť činu
Odôvodnenie:
	Uznesením policajného orgánu OR PZ, Odboru kriminálnej polície Trebišov pod sp. zn. ČVS: XXXXX zo dňa 21.08.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu vyšetrovania využil ustanovenie § 86 písm. a Tr. zákona a dlh na bežnom výživnom za žalované obdobie od 01.09.2011 doposiaľ vo výške 1.090,- € uhradil k rukám matky dieťaťa XXXXX dňa 08.10.2012 peňažným poštovým poukazom. 

	Uvedenú skutočnosť potvrdila vo svojej výpovedi dňa 18.10.2012 aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka